b'\n_START_ARTICLE_\nRiku Rinkama\n_START_PARAGRAPH_\nRiku Rinkama (20. syyskuuta 1944 \xe2\x80\x93 15. helmikuuta 1988) oli suomalainen ekonomi ja lakimies, joka tunnettiin ennen asianajajauraansa televisioesiintyj\xc3\xa4n\xc3\xa4 ja tv-ohjelmien tekij\xc3\xa4n\xc3\xa4._NEWLINE_Rinkama teki 1960-luvulla television nuortenohjelmia kuten Pii ja Nuoriso-69. Vuonna 1973 h\xc3\xa4n toimitti yhdess\xc3\xa4 Paavo K\xc3\xa4hk\xc3\xb6l\xc3\xa4n kanssa Yle TV1 -kanavalle kolmiosaisen asiaohjelmasarjan Suomen perustuslait._NEWLINE_Rinkama n\xc3\xa4ytteli pieni\xc3\xa4 lakimieshahmojen sivuosia elokuvissa Kahdeksan surmanluotia (1972) ja J\xc3\xa4niksen vuosi (1977)._NEWLINE_Vuonna 1971 Rinkama valittiin Varusmiesliiton ensimm\xc3\xa4iseksi p\xc3\xa4\xc3\xa4sihteeriksi. Vuonna 1977 Rinkama oli mukana perustamassa mielipidelehti N\xc3\xa4k\xc3\xb6piiri\xc3\xa4._NEWLINE_Rinkama kuoli 43-vuotiaana ollessaan valmistelemassa v\xc3\xa4it\xc3\xb6skirjaansa. H\xc3\xa4nen vanhempansa olivat kapellimestari Nils Rinkama ja Irja Rinkama, o.s. Harju.'